Verb

**<span style="color:red;">Hywys:</span> Sälle Artikel behandelt vor allem d Verbe im Alemannische. Für d Verwendig etc. in andere Sproche lüeg bim entsprechende Artikel.**
----
Als **Verbe** bezeichnet mer alli Wörter wo e Handlig beschrybe. Im Alemannische und vyle andere Sproche chönne d Verbe an Person und Zit abasst werde.

## Abassig vo Verbe
Die allermeiste Verbe ende uff -e. Mer basst an die erschti, zweiti und dritti Person Singular und Plural a.**Konjugationsmuster vo alemannische Verbe im Präsens**
### Konjugation

I de erste Person Singular isch d Endig je noch Tielekt oder je noch Position im Satz Null (i mach) oder er lutet uf Schwa (i mache). 

I de zwaite Singular hend östlichi Tielekt zum Tail no Forme uf -scht (du machscht). Bi Verbe wo de Stamm uf -s oder -sch endet, lutet d Endig : du rissisch, du wäschisch. Da gelt au för schwirigi Konsonantegruppe wie bi lisme: du lismisch.

I de dritte Singular luutet d Endig au : I gwüsse Mundarte nume, wenn schwirigi Konsonantegruppe entstönd: si lismet (da gelt i tailne Tielekt au bi Verbe wo de Stamm uf -d oder -t endet: er redt/redet, riitet). Und i vilne andere Mundarte je noch däm, zu welere Konjugation vom schwache Verb s Verb im Althochdütsch gört het: Bi de ôn- und de ên-Verbe gits , bi de jan-Verbe gits : er fischet, er loset, aber er stellt.

In de 1. und 3. Person Plural underscheidet sich d Ändig je noch Dialäkt.
Wenn de Verbstamm uff  oder  ändet, füegt mer in vyle Dialäkt in de 3. Person Singular *e* y.
Sälli Konjugation funktioniert au für de Konjunktiv, wo er für s Verb brucht wird.

### Anderi Zite
Im Gegesatz zum Hochdütsche git s d Zite Präteritum und Plusquamperfekt nit (ussert im Saleytitsch), allerdings kennt s Alemannische d Möglichkait vom Passé surcomposé (vom dopplete Perfekt also), um d Vorzittigkait vonere Handlig z bezeichne. S Futur wird numme in wenige Dialäkt verwändet.

Bsunderi Forme für de Konjunktiv II git s nume bi wenige Verbe:
*sy (sein), ha, mieße, dürfe, könne, wölle, solle, wüsse,* z.&nbsp;T. au bi *ge, goh, finde, mache*
Die meischte Verbe verwände aber e Umschrybig mit *wür(d)* oder *dät*.

S Perfekt wird mit **g** + 3. Person Singular bildet. Wenn de Verbstamm mit me **phonetische** Plosiv (IPA: b, d, g, k, p, t), mit *ch* oder mit re Vorsilbe afangt, no stellt mer s *g* i de meischte Mundarte nit vorne dra, wils dranane assimiliert isch. Verb ooni g gits au, öppe *wärde (worde)* und *cho (choo)*.

## Verbe in de Satzstruktur
E Bsunderheit vo Verbe isch, dass si in Ussagesätz immer s **zweite** Satzglied sin (Konjunktione und Präpositione nit mitzällt). In Frogesätz sin si an **erschter** Stell, wenn als Antwort "ja" oder "nei" erwartet wird und, wenn e Interrogativpronome verwendet wird, an **zweiter** Stell. In Näbesätz stönn Verbe immer an **letschter** Stell.

## Adjektivierig vo Verbe
Im Hochdütsche chönne Partizip-I- und Partizip-II-Forme zu Adjektive umgformt werde. Säll nennt mer **Adjektivierig**. Bispyl:
* Das **brennende** Haus *(Partizip I)*
* Der **geschriebene** Text *(Partizip II)*

Im Alemannische git s Adjektivierig numme bi wenige Verbe. An ihrer Stell wird aber normalerwis umschrybe:
* S Hus, **wo** brennt/am brenne isch (lüeg au: )
* De Tekscht, **wo-n-ich** gschrybe ha

## Die wichtigste unregelmäßige Verbe
Churzverbe:
* sy 
* ha
* tue
* goo
* loo
* gee 
* nee 

Modalverbe: 
* dürfe
* könne
* mieße
* solle
* wölle

## Lueg au
* Alemannische Grammatik#Verb
* Churzverb
* Hilfsverb
* Modalverb
* Präteritopräsens